ᱫᱷᱚᱨᱚᱢᱵᱤᱨ ᱱᱟᱭᱤᱱ

ᱫᱷᱚᱨᱚᱢᱵᱤᱨ ᱱᱟᱭᱤᱱ (ᱡᱟᱱᱟᱢ ᱑᱘ ᱡᱟᱱᱩᱣᱟᱨᱤ ᱑᱙᱘᱙) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱟᱨᱟ ᱠᱞᱚᱵᱽ ᱛᱷᱨᱳᱣᱟᱨ ᱠᱟᱱᱟᱭ᱾ (alternate link) ᱩᱱᱤ ᱫᱚ ᱒᱐᱒᱔ ᱥᱤᱛᱩᱝ ᱯᱟᱨᱟᱞᱤᱢᱯᱤᱠ ᱨᱮ ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱯᱨᱚᱛᱤᱱᱤᱫᱷᱤ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱨᱮ ᱩᱱᱤ ᱫᱚ ᱠᱚᱲᱟ ᱠᱚᱣᱟᱜ ᱠᱞᱚᱵᱽ ᱛᱷᱨᱳ F51 ᱦᱮᱯᱨᱟᱣ ᱨᱮ ᱓᱔.᱙᱒ ᱢᱤᱴᱚᱨ ᱪᱟᱯᱟᱫ ᱠᱟᱛᱮ ᱥᱚᱱᱟ ᱢᱮᱰᱟᱞ ᱮ ᱡᱤᱛᱠᱟᱹᱨ ᱟᱠᱟᱱᱟ ᱟᱨ ᱱᱟᱣᱟ ᱮᱥᱤᱭᱟᱱ ᱨᱮᱠᱚᱨᱰ ᱮ ᱵᱮᱱᱟᱣ ᱟᱠᱟᱫᱟ᱾

 ᱮᱛᱚᱦᱚᱵ ᱡᱤᱭᱚᱱ 
ᱱᱟᱭᱤᱱ ᱫᱚ ᱨᱳᱦᱛᱟᱠ, ᱦᱚᱨᱤᱭᱟᱬᱟ ᱨᱮᱱᱟᱜ ᱵᱚᱰᱟᱱᱟ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱫᱚ ᱥᱳᱱᱤᱯᱚᱛ ᱨᱮᱱᱟᱜ ᱥᱤ.ᱟᱨ.ᱡᱮᱰ. ᱥᱤᱱᱤᱭᱚᱨ ᱥᱮᱠᱮᱱᱰᱟᱨᱤ ᱥᱠᱩᱞ ᱨᱮ ᱟᱡᱟᱜ ᱯᱟᱲᱦᱟᱣ ᱮ ᱯᱩᱨᱟᱹᱣ ᱟᱠᱟᱫᱟ᱾ ᱒ ᱡᱩᱱ ᱒᱐᱑᱒ ᱨᱮ ᱟᱡ ᱦᱟᱛᱚᱢ ᱚᱲᱟᱜ ᱥᱩᱨ ᱨᱮ ᱢᱮᱱᱟᱜ ᱢᱤᱫ ᱠᱮᱱᱟᱞ ᱨᱮ ᱫᱟᱜ ᱫᱚᱱ ᱚᱠᱛᱚ ᱫᱷᱤᱨᱤ ᱨᱮ ᱵᱟᱡᱟᱣ ᱠᱟᱛᱮ ᱩᱱᱤᱭᱟᱜ ᱰᱟᱸᱰᱟ ᱠᱷᱚᱱ ᱞᱟᱛᱟᱨ ᱦᱟᱹᱛᱤᱭᱟᱹᱲ ᱮᱱ ᱛᱟᱭᱟ᱾ ᱒᱐᱑᱑ ᱨᱮ ᱟᱡ ᱵᱟᱵᱟ ᱵᱚᱸᱜᱟ ᱛᱟᱞᱟ ᱞᱮᱱᱟᱭ, ᱟᱨ ᱚᱱᱟ ᱛᱟᱭᱚᱢ ᱜᱮ ᱦᱩᱭ ᱞᱮᱱ ᱱᱚᱣᱟ ᱜᱷᱚᱴᱚᱱᱟ ᱩᱱᱤ ᱫᱚ ᱟᱹᱰᱤ ᱛᱮᱫ ᱮ ᱨᱟᱹᱯᱩᱫ ᱠᱮᱫᱮᱭᱟ᱾ ᱢᱤᱫ ᱥᱮᱨᱢᱟ ᱠᱷᱚᱱ ᱦᱚᱸ ᱵᱟᱹᱲᱛᱤ ᱚᱠᱛᱚ ᱩᱱᱤ ᱯᱟᱨᱠᱚᱢ ᱨᱮᱜᱮ ᱛᱟᱦᱮᱸ ᱠᱟᱱᱟᱭ ᱟᱨ ᱱᱚᱣᱟ ᱚᱠᱛᱚ ᱨᱮ, ᱚᱢᱤᱛ ᱠᱩᱢᱟᱨ ᱥᱚᱨᱳᱦᱟ ᱟᱡ ᱨᱮᱱ ᱢᱤᱫ ᱜᱟᱛᱮ ᱥᱟᱶ ᱩᱱᱤᱭᱟᱜ ᱚᱲᱟᱜ ᱮ ᱦᱮᱡ ᱞᱮᱱᱟ ᱟᱨ ᱩᱱᱤᱭᱟᱜ ᱡᱤᱭᱚᱱ ᱮ ᱵᱚᱫᱚᱞ ᱠᱮᱫᱟ ᱪᱮᱫᱟᱜ ᱥᱮ ᱥᱚᱨᱳᱦᱟ ᱜᱮ ᱩᱱᱤ ᱠᱷᱮᱞᱚᱸᱰ ᱥᱟᱞᱟᱜ ᱮ ᱩᱯᱨᱩᱢ ᱠᱮᱫᱮᱭᱟ᱾

 ᱠᱮᱨᱤᱭᱚᱨ 
ᱱᱟᱭᱤᱱ ᱫᱚ ᱒᱐᱑᱔ ᱥᱟᱞᱮ ᱨᱮ ᱯᱟᱨᱟ ᱟᱛᱷᱞᱮᱴᱤᱠᱥ ᱮ ᱮᱛᱚᱦᱚᱵ ᱞᱮᱫᱟ, ᱟᱨ ᱚᱢᱤᱛ ᱠᱩᱢᱟᱨ ᱥᱚᱨᱳᱦᱟ ᱫᱚ ᱰᱤᱥᱠᱚᱥ ᱛᱷᱨᱳ ᱨᱮ ᱩᱱᱤᱭᱟᱜ ᱜᱩᱨᱩ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ᱾ ᱩᱱᱤ ᱫᱚ ᱥᱳᱱᱤᱯᱚᱛ ᱨᱮᱱᱟᱜ ᱥᱯᱳᱨᱴᱥ ᱚᱛᱷᱚᱨᱤᱴᱤ ᱚᱯᱷ ᱤᱱᱰᱤᱭᱟ (SAI) ᱨᱮ ᱛᱟᱦᱮᱸ ᱠᱟᱛᱮ ᱦᱮᱣᱟᱭ ᱦᱟᱛᱟᱣᱟ᱾

ᱱᱟᱭᱤᱱ ᱫᱚ ᱨᱤᱭᱳ ᱰᱤ ᱡᱮᱱᱮᱨᱤᱭᱳ ᱨᱮ ᱒᱐᱑᱖ ᱥᱤᱛᱩᱝ ᱯᱟᱨᱟᱞᱤᱢᱯᱤᱠ ᱨᱮ ᱥᱤᱧᱚᱛ ᱨᱮᱱᱟᱜ ᱯᱨᱚᱛᱤᱱᱤᱫᱷᱤ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱨᱮ ᱩᱱᱤ ᱙ ᱟᱱᱟᱜ ᱴᱷᱟᱶ ᱮ ᱧᱟᱢ ᱞᱮᱫᱟ᱾ ᱩᱱᱤ ᱫᱚ ᱯᱩᱭᱞᱩ ᱫᱷᱟᱣ ᱒᱐᱑᱗ ᱨᱮ ᱞᱚᱱᱰᱚᱱ ᱣᱟᱨᱞᱰ ᱪᱟᱢᱯᱤᱭᱟᱱᱥᱤᱯ ᱨᱮ ᱥᱮᱞᱮᱫ ᱞᱮᱱᱟᱭ᱾ ᱒᱐᱑᱘ ᱮᱥᱤᱭᱟᱱ ᱯᱟᱨᱟ ᱜᱮᱢᱥ ᱨᱮ ᱩᱱᱤ ᱫᱚ ᱨᱩᱯᱟᱹ ᱢᱮᱰᱟᱞ ᱮ ᱡᱤᱛᱠᱟᱹᱨ ᱞᱮᱱᱟ᱾

ᱩᱱᱤ ᱫᱚ ᱒᱐᱑᱙ ᱨᱮ ᱫᱩᱵᱟᱭ ᱨᱮ ᱟᱨ ᱒᱐᱒᱓ ᱨᱮ ᱯᱮᱨᱤᱥ ᱨᱮ ᱦᱩᱭ ᱞᱮᱱ ᱣᱟᱨᱞᱰ ᱪᱟᱢᱯᱤᱭᱟᱱᱥᱤᱯ ᱨᱮ ᱥᱤᱧᱚᱛ ᱨᱮᱱᱟᱜ ᱯᱨᱚᱛᱤᱱᱤᱫᱷᱤ ᱛᱟᱦᱮᱸ ᱠᱟᱱᱟᱭ᱾ ᱴᱳᱠᱤᱭᱳ ᱨᱮ ᱒᱐᱒᱐ ᱥᱤᱛᱩᱝ ᱯᱟᱨᱟᱞᱤᱢᱯᱤᱠ ᱨᱮ ᱩᱱᱤ ᱫᱚ ᱟᱡᱟᱜ ᱤᱵᱷᱮᱱᱴ ᱨᱮ ᱘ ᱟᱱᱟᱜ ᱴᱷᱟᱶ ᱮ ᱧᱟᱢ ᱞᱮᱫᱟ᱾

᱒᱐᱒᱒ ᱨᱮ, ᱑᱓ ᱟᱱᱟᱜ ᱯᱷᱟᱡᱟ ᱤᱱᱴᱚᱨᱱᱮᱥᱱᱟᱞ ᱟᱛᱷᱞᱮᱴᱤᱠᱥ ᱪᱟᱢᱯᱤᱭᱟᱱᱥᱤᱯ ᱨᱮ ᱠᱞᱚᱵᱽ ᱛᱷᱨᱳ ᱟᱨ ᱰᱤᱥᱠᱚᱥ ᱛᱷᱨᱳ ᱵᱟᱱᱟᱨ ᱨᱮᱜᱮ ᱵᱟᱨᱭᱟ ᱨᱩᱯᱟᱹ ᱢᱮᱰᱟᱞ ᱮ ᱡᱤᱛᱠᱟᱹᱨ ᱞᱮᱱᱟ ᱟᱨ ᱪᱤᱱ ᱨᱮᱱᱟᱜ ᱦᱟᱝᱡᱩ ᱨᱮ ᱒᱐᱒᱒ ᱮᱥᱤᱭᱟᱱ ᱯᱟᱨᱟ ᱜᱮᱢᱥ ᱨᱮ ᱠᱞᱚᱵᱽ ᱛᱷᱨᱳ F51 ᱨᱮ ᱨᱩᱯᱟᱹ ᱢᱮᱰᱟᱞ ᱮ ᱧᱟᱢ ᱞᱮᱫᱟ᱾ ᱚᱱᱟ ᱥᱮᱨᱢᱟ ᱜᱮ ᱩᱱᱤ ᱫᱚ ᱵᱷᱤᱢ ᱟᱣᱟᱨᱰ (Bhim Award) ᱦᱚᱸᱭ ᱧᱟᱢ ᱞᱮᱫᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱦᱚᱨᱤᱭᱟᱬᱟ ᱯᱚᱱᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱮᱢᱚᱜ ᱠᱟᱱ ᱡᱚᱛᱚ ᱠᱷᱚᱱ ᱢᱟᱨᱟᱝ ᱠᱷᱮᱞᱚᱸᱰ ᱥᱤᱨᱯᱷᱟᱹ ᱠᱟᱱᱟ᱾https://www.indusind.com/in/en/for-sports/Programs/para-champions/dharambir.html

ᱡᱟᱯᱟᱱ ᱨᱮᱱᱟᱜ ᱠᱳᱵᱮ ᱨᱮ ᱒᱐᱒᱔ ᱣᱟᱨᱞᱰ ᱯᱟᱨᱟ ᱟᱛᱷᱞᱮᱴᱤᱠᱥ ᱪᱟᱢᱯᱤᱭᱟᱱᱥᱤᱯ ᱨᱮ ᱩᱱᱤ ᱫᱚ ᱵᱨᱳᱸᱡᱽ (ᱠᱟᱸᱥᱟ) ᱢᱮᱰᱟᱞ ᱮ ᱡᱤᱛᱠᱟᱹᱨ ᱟᱠᱟᱱᱟ᱾

 ᱥᱟᱹᱠᱷᱭᱟᱹᱛ 

 ᱵᱟᱨᱦᱮ ᱡᱚᱱᱚᱲ 
 ᱥᱯᱳᱨᱴᱥ ᱚᱛᱷᱚᱨᱤᱴᱤ ᱚᱯᱷ ᱤᱱᱰᱤᱭᱟ ᱞᱤᱥᱴ

ᱛᱷᱚᱠ:᱑᱙᱘᱙ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:᱒᱑ ᱥᱟᱭ ᱥᱮᱨᱢᱟ ᱨᱮᱱ ᱥᱤᱧᱚᱛᱤᱭᱟᱹ ᱦᱚᱲ ᱠᱚ
ᱛᱷᱚᱠ:ᱥᱤᱧᱚᱛᱤᱭᱟᱹ ᱠᱚᱲᱟ ᱟᱛᱷᱞᱮᱴ ᱠᱚ
ᱛᱷᱚᱠ:ᱥᱤᱧᱚᱛ ᱞᱟᱹᱜᱤᱫ ᱯᱟᱨᱟᱞᱤᱢᱯᱤᱠ ᱟᱛᱷᱞᱮᱴ ᱠᱚ